**Digitális tárgykészítés**

Oktató: Nádori Gergely

Óraszám: heti 2 óra

Időpont: megbeszélés szerint

A digitális tárgyalkotás alkotókörön tárgyakat készítünk, aminek a tervezéséhez és létrehozásához digitális eszközöket használunk. Ezek elsődlegesen a lézervágót s a 3D nyomtatót jelentik. Megismerjük, hogyan lehet rajzokból kivágott alakzatokat létrehozni, így készíthetünk tárgyakat kartonból, fából vagy műanyagból. Megismerkedünk a 3D tervezés alapjaival is, és megtanuljuk, miként lehet a terveiket a valóságba is átültetni a 3D nyomtató segítségével. Itt a különféle nyomtatható anyagok tulajdonságaival is ismerkedünk. Az év vége felé egy kis kitekintést teszünk az elektronika felé is, hogy az elkészített tárgyaink akár interaktívak is lehessenek. Mindehhez nincs szükség informatikai ismeretekre, a szükséges szoftverek használatát a foglalkozásokon tanulhatja meg mindenki. Az év végén mindenki elkészíthet egy saját mestermunkát is, amiben bemutatja mindazt, amit addig megtanult.